Nordjyllands Politi fik omkring klokken 13.30 en melding om et solouheld på E45 syd for Haverslev. I det sydgående spor var en 44-årig kvinde involveret i en soloulykke og hun kunne da politiet kom frem fortælle om smerter i sin nakke. Vagtchef ved Nordjyllands Politi Bent Højgaard fortæller dog, at kvinden ikke er kommet alvorligt til skade, men at hun er bragt til sygehuset i enten Hobro eller Aalborg for at blive tjekket.
En 44-årig kvinde er lettere tilskadekommen efter trafikuheld på E45.